Document ID: 31990L0415

Padomes Direktīva
(1990. gada 27. jūlijs),
ar ko groza II pielikumu Direktīvai 86/280/EEK par emisiju robežvērtībām un kvalitātes mērķiem attiecībā uz dažām bīstamām vielām, kas iekļautas Direktīvas 76/464/EEK pielikuma I sarakstā
(90/415/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 130.s pantu,
ņemot vērā Padomes Direktīvu 76/464/EEK (1976. gada 4. maijs) par piesārņojumu, ko rada dažas bīstamas vielas, kuras novada Kopienas ūdens vidē [1], un jo īpaši tās 6. un 12. pantu,
ņemot vērā Komisijas priekšlikumu [2],
ņemot vērā Eiropas Parlamenta atzinumu [3],
ņemot vērā Ekonomikas un sociālo lietu komitejas atzinumu [4],
tā kā, lai aizsargātu Kopienas ūdens vidi no piesārņojuma ar dažām bīstamām vielām, Direktīvas 76/464/EEK 3. pantā paredzēta iepriekšēju atļauju sistēma, kas nosaka emisijas standartus attiecībā uz to vielu izplūdēm, kas uzskaitītas minētās direktīvas pielikuma I sarakstā; tā kā tās pašas direktīvas 6. pantā paredzēts, ka tādiem emisijas standartiem nosaka robežvērtības un attiecībā uz ūdens vidi, ko ietekmē minēto vielu izplūdes, nosaka kvalitātes mērķus;
tā kā dalībvalstīm ir jāpiemēro robežvērtības, izņemot gadījumus, kad tās var izmantot kvalitātes mērķus;
tā kā Direktīva 86/280/EEK [5], kurā grozījumi izdarīti ar Direktīvu 88/347/EEK [6], pēc Komisijas priekšlikumiem būs jāgroza un jāpapildina atbilstīgi zinātnes atziņu attīstībai galvenokārt attiecībā uz minēto vielu toksicitāti, noturību un akumulāciju dzīvajos organismos un nosēdumos vai gadījumā, ja uzlabosies labākie pieejamie tehniskie līdzekļi; tā kā šajā nolūkā ir jāparedz minētās direktīvas papildinājumi sakarā ar pasākumiem, kas attiecas uz citām bīstamām vielām, un II pielikuma satura grozījumi;
tā kā Direktīvas 86/280/EEK 5. pantā paredzēts, ka attiecībā uz dažiem vērā ņemamiem avotiem, kas izraisa piesārņojumu ar minētajām vielām, uz kuriem neattiecas Kopienas robežvērtības vai valstu emisijas standarti, jāizstrādā īpašas programmas, lai likvidētu piesārņojumu;
tā kā nelielas izplūdes, uz ko attiecas Direktīvas 86/280/EEK 5. panta noteikumi, būtu lietderīgi atbrīvot no Direktīvas 76/464/EEK 3. panta prasībām;
tā kā, pamatojoties uz Direktīvā 76/464/EEK noteiktajiem kritērijiem, uz 1-2-dihloretānu, trihloretilēnu, perhloretilēnu un trihlorbenzolu jāattiecina Direktīvas 86/280/EEK noteikumi,
IR PIEŅĒMUSI ŠO DIREKTĪVU.
1. pants
Ar šo Direktīvas 86/280/EEK II pielikumu groza, kā izklāstīts šīs direktīvas pielikumā.
2. pants
1. Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības 18 mēnešu laikā pēc tās paziņošanas [7]. Par to dalībvalstis tūlīt informē Komisiju.
2. Dalībvalstis dara zināmus Komisijai to savu tiesību aktu galvenos noteikumus, ko tās pieņem jomā, uz kuru attiecas šī direktīva.
3. pants
Šī direktīva ir adresēta dalībvalstīm.
Briselē, 1990. gada 27. jūlijā

Labels: 7
1
20